આ પહેલા બેટિંગ કરવા ઉતરેલી ઈંગ્લેન્ડની ટીમમાં જોસ બટલર અને રોયની જોડીએ શાનદાર શરુઆત કરી હતી. બન્ને વચ્ચે 4.5 ઓવર સુધીમાં 50ની પાર્ટનરશિપ થઈ ગઈ હતી. આ સ્કોર પર ઉમેશ યાદવે જેસન રોય(30) ની વિકેટ લીધી. રોય પછી બટલરે બાજી સંભાળી અને રનની ગતિને આગળ વધારી. આ દરમિયાન હાર્દિકની ઓવરમાં બટલને છગ્ગો લગાવીને 29 બોલમાં 50 રન પૂરા કર્યા. પાછલી 8 ઈનિંગ્સમાં આ બટલરની 7મી અર્ધસદી હતી. બટલરે એલેક્સ હેલ્સ સાથે મળીને 45 રનની પાર્ટનરશિપ બનાવી, પણ હેલ્સનું યોગદાન માત્ર 8 રનનું જ રહ્યું હતું. આ દરમિયાન કુલદીપે હેલ્સને બોલ્ડ કરીને પેવેલિયન ભેગો કર્યો.